easyJet stundvísast við bæði brottfarir og komur easyJet var með 77% brottfara frá Keflavík og 84% komufluga á réttum tíma í síðasta mánuði . Vísir / Pjetur Dohop hefur skoðað stundvísi flugfélaga í nýliðnum mánuði og kom í ljós að breska flugfélagið easyJet var stundvísast bæði við brottfarir og komur annan mánuðinn í röð , með 77% brottfara frá Keflavík og 84% komufluga á réttum tíma . Meðaltöf við brottfarir hjá easyjet var 8,03 mínútur og við komur 5,65 mínútur , segir í tilkynningu frá Dohop . Annan mánuðinn í röð var WOW air óstundvísast með 68% hlutfall á réttum tíma við brottfarir og 59% við komur . Alls voru sex flug felld niður í september . Icelandair felldi niður fjögur flug og WOWair tvö flug . Hvorki AirBerlin né easyJet þurftu að fella niður flug .